ट्रैक्टर से कुचलकर चाची की हत्या करने का आरोपी गिरफ्तार
बराहकलां गांव में खेतों के रास्ता विवाद में चाची की ट्रैक्टर से कुचलकर हत्या करने के आरोपी भतीजे रोहताश को सदर थाना पुलिस ने गिरफ्तार किया है। पुलिस आरोपी से पूछताछ कर रही है।
बराह कलां गांव में शुक्रवार को दो परिवारों के बीच चल रहे रास्ता विवाद में करीब 52 वर्षीय महिला शांति देवी की ट्रैक्टर से कुचलकर हत्या कर दी थी। पुलिस ने मृतका की बेटी नीलम की शिकायत पर आरोपी रोहताश, राजेश मुकेश तथा उनकी प|ी अंजू, मंजू उषा तथा मां लक्ष्मी देवी के खिलाफ हत्या हत्या के प्रयास समेत कई धाराओं के तहत केस दर्ज किया था। थाना प्रभारी बलजीत सिंह ने बताया कि पुलिस ने आरोपी रोहताश को गिरफ्तार कर लिया है। पूछताछ में उसने किसी प्रकार की रंजिश से इंकार किया है। पूछताछ में बताया है कि वह ट्रैक्टर से खेत बहा रहा था। इस दौरान मृतका की बेटी नीलम आगे गई। जब उसने उसे बचाने के लिए कट मारा तो उसकी मां शांति ट्रैक्टर के आगे गई, जिससे उसकी मौत हो गई। पुलिस आरोपी से गहनता से पूछताछ कर रही है।
hin_Deva hin_Deva hin_Deva